jkorsvik/nowiki_second_scrape_merged huggingface dataset:
Rundt neste sving

Rundt neste sving er det 24. albumet med Bjørn Eidsvåg. Albumet ble utgitt 8. november 2010 og er produsert av Thomas Dybdahl. Dybdahl har også skrevet sangen «Ri stormen ut». Både Dybdahl og Ingrid Olava bidrar med vokal på platen. Sangen «Nede for telling» med tekst av poeten Helge Torvund ble radiohit for Eidsvåg. Eidsvåg fortalte i pressemeldingen til denne platen at det var annerledes og spennende å jobbe med en produsent som i tillegg var artist og låtskriver selv. Bjørn Eidsvåg og Thomas Dybdahl gjennomførte også en felles turné sommeren 2011. Dette albumet ble distrubuert av Coop i Norge for å være tilgjengelig for publikum og møte de harde tidene for platebransjen. 


== Sporliste ==
«Bekymra»
«Snart framme»
«Lykke»
«Nede for telling»
«Rundt neste sving»
«Ri stormen ut»
«Øveleva»
«Fragmenter»
«Savn»
«God natt»
«Vekk meg»


== Andre medvirkende ==
Produsent: Thomas Dybdahl
Arrangementer: Thomas Dybdahl, bandet og Bjørn Eidsvåg
Mixet av Ulf W.Ø. Holand i Holand Sound Design
Innspilt i Malabar Studio
Foto: Stian Andersen


== Utgivelser ==
2010 CD Petroleum Records RRCD 19


== Eksterne lenker ==
(en) Rundt neste sving på Discogs 
(en) Rundt neste sving på MusicBrainz 
(en) Rundt neste sving på Spotify
Solefallstime

Solefallstime er et musikkalbum med Anne Karin Kaasa, utgitt i 1992.


== Sporliste ==
«Me tenner eit ljos»
«Snart er det sommar»
«Å gjev meg ein plass»
«Und meg gud et lite rom»
«Når solen går ned»
«Ferdastaven»
«Eg såg ein Kristi pilgrim»
«Kven kan seia ut den glede»
«Når mitt øye»
«Kva gjer du ven»
Svalande vind

Svalande vind er et musikkalbum med Anne Karin Kaasa, utgitt i 1991. Dette er hennes debutalbum.


== Sporliste ==
«Gje meg handa di, ven»
«Den svalande vind»
«Til deg»
«Fjelli heime»
«Vårblom»
«Ingen har sett»
«Oss to»
«Morgonstunda med deg»
«Fjellbekken»
«Den bortkomne sonen»
«Haust er fred»
Polynesia, myter og legender fra øyverdenen

Polynesia, myter og legender fra øyverdenen er en bok i Bokklubbens serie Verdens Hellige Skrifter, redigert av Ingjerd Hoëm og utgitt i 2004. Boken inneholder mytologi fra øygruppene i Polynesia: Hawaii, New Zealand,Samoa, Tonga, Marquesasøyene, Påskeøya, Tahiti, Tuamotuøyene, Cookøyene, Tokelau, Salomonøyene og Fransk Polynesia.
Polynesisk mytologi har flere fortellinger om landnåm: om mytisk-historiske personer som seiler ut, oppdager nye øyer og navngir dem. Mange myter trekker linjene fra gudevesen og frem til historiske kongeslekter. Skapelsesberetninger som består av union mellom det mannlige og kvinnelige er et annet trekk. 


== Referanser ==


== Bibliografi ==
Polynesia : myter og legender fra øyverdenen. Utvalg, oversettelse og innledende essay av Ingjerd Hoëm. De norske bokklubbene, 2004 - XXXIX, 235 s. : kart. - (Verdens Hellige Skrifter; 28). ISBN 82-525-5197-1
Halfdan Gyth Dehli

Halfdan Gyth Dehli (født 15. juni 1881, død august 1963) var en norsk offiser og flypioner.  
Han var sønn av høiesterettsadvokat Ole Dehli (1851-1924, grunnlegger av Coop i 1906) og Maria Dehli (f. Gyth, 1851-1926, sentral i Norske Kvinners Sanitetsforening). Etter å ha blitt sjøoffiser i 1901 tok han eksamen ved Sjøkrigsskolen i 1903, ble premieløytnant i 1904 og kaptein i 1911.
Med dragonløytnant Andvord deltok han den 29. februar 1912 med luftballongen «Norge» i en konkurranse der man skulle ta de 55 kilometerne fra Bislett og anbringe seg så nær opp til Eidsvollsbygningen som mulig. Det ble over ti ferder. Han ville så bli flyingeniør og mottok flysertifikat ved École supérieure d'aéronautique et de constructions mécaniques i Paris i 1912.  Den 27. september 1912 fløy han fra Kjeller til Horten i en Maurice Farman III.
Sammen med Thomas Juel Thommessen som hadde studert til sitt sertifikat i Tyskland, var han landets første utdannede flygere.  Begge startet hos Marinens Flygevåpen sommeren 1913, etter hvert for å lede den nyetablerte Marinens Flygeskole 1916-17.  I perioden 1916-18 ledet han Marinens flyvebaatfabrikk og konstruerte de første fly derfra.   Jobben som fabrikksjef ble overtatt av Hjalmar Riiser-Larsen i 1918, og Gyth Dehli ble teknisk direktør i Det Norske Luftfartsrederi  1918-23 der Wilhelm Keilhau var direktør.  De opererte en rute mellom Kristiania og Haugesund 1920-23. Så var han gårdbruker i Stange, senere Lillehammer. Under den andre verdenskrig satt han arrestert ei uke i januar 1942.


== Fly ==
Marinens Flyfabrikk M.F.1, første tur den 4.6.1915 med Gyth Dehli bak rattet.
Marinens Flyfabrikk M.F.2, første tur i 1916
Marinens Flyfabrikk M.F.3, første tur den 11.4.1917


== Bibliografi ==
Halfdan Gyth Dehli (1910). «Luftskibes og aeroplaners anvendelse under militære operationer». Norsk militært tidsskrift (11): 666-668. 


== Referanser ==
Norsk skieventyr

Norsk Skieventyr er et museum og opplevelsessenter som ligger i Morgedal, i Kviteseid kommune i Telemark. Museet tilhører stiftelsen Vest-Telemark Museum. Morgedal blir ikke uten grunn kalt skisportens vugge, og samlingene tar for seg den norske skihistorien, med vekt på lokale navn som Sondre Norheim, brødrene Mikkjel og Torjus Hemmestveit, og Olav Bjaaland.


== Historie ==
To bevaringsverdige enheter dannet bakgrunnen for samlingene. 
I 1949 kjøpte Foreningen til Ski-Idrettens Fremme Sondre Norheims plass Øverbø i Morgedal, delvis med tanke på bruk i forbindelse med Vinter-OL 1952 i Oslo. Den olympiske ild brant i grua på Øverbø før fakkelen ble bragt til Oslo. Øverbø ble etter vinterlekene overdratt til Morgedal Idrettslag, som fremdeles står som eier av plassen. Øverbø har vært drevet som et åpent friluftsmuseum siden den gang.
Olav Bjaaland, langrennsløperen som hadde fulgt Roald Amundsen til sydpolen, hadde startet en skifabrikk i Kviteseid. Etter Bjaalands død ble Bjaalands samlinger åpnet som museum i 1962, etterhvert ble et skimakerverksted innlemmet i samlingen OBM (Olav Bjaalands museum), som var den direkte forløperen til Norsk Skieventyr.
Skipsrederen Fred. Olsen var en av initiativtakerne til en stiftelse kalt «Morgedal-Stiftelsen Sondre Norheim». Til Vinter-OL 1988 overleverte stiftelsen en budstikke med hilsen fra Morgedal, og straks det ble kjent at Lillehammer fikk Vinter-OL 1994 ble ideen om å få tent en olympisk ild og åpnet et opplevelsessenter i bygda unnfanget . Morgedalsenteret AS ble stiftet, og planene ble lagt fram i 1991/1992. Et bygg til ca 22 mill. ble så realisert gjennom et spleiselag av privatpersoner, kommuner i Telemark, fylkeskommunen og med støtte fra DU.
Morgedalssenteret ble åpnet 26. november 1993, under nytt navn, Norsk Skieventyr. I samlingene inngikk alle gjenstander fra det tidligere OBM.
Norsk Skieventyr var en av stifterne av Vest-Telemark Museum som ble etablert i 2003 som en paraplyorganisasjon for lokalmuseer i Vest-Telemark. Fra omtrent samme tidspunkt ble det også avtalt et nærmere samarbeid om eiendommen Øverbø, som fortsatt er eiet og driftet av Morgedal IL.
Senteret har siden dengang supplert samlingene med eget innsamlet materiale, og det er laget flere audiovisuelle presentasjoner.


== Eksterne lenker ==
Museets hjemmeside
Arvid Grundekjøn

Arvid Grundekjøn (født 26. juni 1955 i Kristiansand) er en norsk skipsreder og politiker (H). Han var ordfører i Kristiansand fra 2011 til 2015.
Han er utdannet siviløkonom fra Norges Handelshøyskole og cand.jur. fra Universitetet i Oslo. Grundekjøn er tidligere konsernsjef og styreleder i Anders Wilhelmsen-gruppen samt administrerende direktør i Royal Caribbean Cruise Line AS, Petrojarl II AS og Spekter GNO II AS.
Han hadde også verv som styreleder i Linstow, Creati AS, Sparebanken Pluss og Windia Invest AS samt som styremedlem i Royal Caribbean Cruises Ltd., A. Wilhelmsen Foundation, AS Karibien AS, Niar AS, Otraco AS og Romania invest forvaltning AS. Han har for tiden 18 styreverv totalt. Grundekjøn har eierinteresser i Børscompagniet AS, Cardid AS, Creati AS, Agrundco AS, Norgesinvest AS, Norgesmeglerne AS, Otraco AS samt i Strag AS.
Inntil sommeren 2010 var Grundekjøn også styreleder i Statkraft AS, men ble erstattet av Svein Aaser etter at han uttrykte seg kritisk om regjeringens eierskapspolitikk.
I 2009 ble han kåret til «Årets styreleder» av BoardNews i samarbeid med PriceWaterhouseCoopers.


== Kilder ==
Arvid Grundekjøn er Høyres ordførerkandidat
Flammedans

Flammedans er en norsk serie skrevet av forfatteren Jane Mysen. 
Handlingen er lagt til 1880-tallet, og vi følger taterkvinnen Anna og hennes barn.


== Titler ==
Sølvharpen
Urolige hjerter
Fanget fugl
Ildfullt møte
Jul i eldhuset
Brutte løfter
Linnea
Skjebnenatten
En ny vår
Forbudte følelser
Mørkets hemmeligheter
Avskjed
Oppgjørets time
Gjestebud
Vinterbarn
Knuste drømmer
Sogneprestens dom
I nøkkens makt
Stormfulle døgn
På fluktens vinger
Med himmelen som tak
Sannhetens øyeblikk
Nett av løgner
Stjålet barn
Hjem til Tønset
Innhentet av fortiden
Noras arv
Måneguden
Langs landeveien
Solgull
Slekters gang
Livsveven
Markedsdager
Høstvind
Valgets kval
På reise
I fiendens vold
Uskyldig dømt
I sorg og glede
Oppklaringer
Dans i måneskinn
Nådeløs plan
Svikefullt vennskap
Tapte minner
Ung kjærlighet
Helenas syner
Sigøynere
Med livet som innsats
Onde krefter
Dukkene
Brytningstid
Frihetens vugge
Utfordringer
Besatt
På frierføtter
Følgesvenner
Av jord er du kommet
Livet i gave
Hjertebank
Hjertesorg
Søvngjengeren
Løgnersken
Tid for savn
Uventet møte
Den gåtefulle jenta
På hjemvei
Hjertevarme
Kjærlighet og makt
Stemmen fra fortiden
Brønnens hemmelighet
Ung lidenskap
Bak speilet
Truet på livet
Galskapens hus
Uskyldig offer
Mot nye høyder
Baktanker
Som sunket i jorden
En venn i nøden
Fri til å ferdes
Med døden til følge
I siste øyeblikk
Liv i endring
I djevelens klør
Sørgebud
Annas tap
Betroelser og undring
Gledelig gjensyn
Skumle planer
Fryktens ansikt
Alene mot overmakten
Barsel
Lange netter
Tak over hodet
Som hund og katt
Livsgnist
Uanstendig forslag
Kappløp mot tiden
En uventet løsning
I lyset fra månen


== Eksterne lenker ==
Forlagets side om Flammedans NorskeSerier
Risberget (Grue)

Risberget er ei grend i Grue kommune i Innlandet. Den ligger 4 kilometer vest for kommunesenteret Kirkenær. Fylkesvei 410 går gjennom grenda.
Oljerørledningen fra Øst-Sibir til Stillehavet

Østlige Sibir-Stillehavet oljeledningen (Espo rørledningen, russisk: Нефтепровод "Восточная Сибирь – Тихий океан" (ВСТО)) er et rørsystem for eksport av russisk råolje i Asia-Pacific markeder (Japan, Kina, Korea). Rørledningen er bygget og drevet av det russiske rørledning-selskapet Transneft.
Bygging av rørledningen startet i april 2006. Den 4. oktober 2008, seksjon mellom Taishet og Talakan i drift for å pumpe olje fra Surgutneftegas-eide Alinsky. Den første fasen av rørledningen var lagt i mai 2009 og hele første etappe ble reversert i desember 2009. Terminalen på Kosmino ble innviet av Russlands statsminister Vladimir Putin den 28. desember 2009.
I februar 2009, og Kina undertegnet Russland en avtale som sier at anspore rørledningen til Kina ville bli bygget og Russland vil forsyne Kina med 15 millioner tonn olje (300 000 fat per dag) hvert år i 20 år i bytte for et lån verdt $250 00 000 000 til russiske selskaper Transneft og Rosneft for rørledning og oljefelt utvikling. Byggingen av røret til Kina startet i det russiske territoriet den 27. april 2008 og i kinesisk territorium den 18. mai 2009.
Risberget (Våler)

Risberget er ei grend i Våler kommune i Innlandet. Den ligger 25 km nordøst for kommunesenteret Våler, og 10 km vest for Gravberget. Risberget er ei tradisjonsrik grend med gårder og kulturlandskap med et interessant bygningsmiljø. Det finnes også forsamlingslokale, kombinert skolehus og kirkesal, gravplass og skytterhus. Fv493 passerer gjennom grenda.
Kosmas fra Aitolia

Kosmas fra Aitolia (gresk: Κοσμάς Αιτωλός; født 1714, død 1779) var en kjent munk fra Hellas som var medlem av den greske ortodokse kirken, og en viktig figur i den greske opplysningstiden. 
Han ble født i den greske landsbyen Mega Dendron i regionen Aitolia. Han studerte gresk og teologi før han ble munk etter en tur til Athosfjellet, der han også besøkte det lokale teologiske akademiet. Etterpå reiste han gjennom det som senere skulle komme til å danne områdene i både Vest-Hellas og Nord-Hellas, der han oppfordret ortodokse kristne til å etablere flere kristne skoler og kirker. 
Over en periode på seksten år etablerte han mer enn 100 kristne skoler. Grunnen til at han ba kristne personer om å etablere skoler og lære datidens fellesgresk, var at de på denne måten kunne forstå de hellige skriftene bedre og generelt utdanne seg og lære mer. Etter Orlov-opprøret i 1770 på Peloponnes (som ble provosert frem av Orlov-brødrene med støtte fra Katarina II av det russiske imperiet) begynte han å forkynne kristendom i Sør-Albania, som på denne tiden var under styret til Ahmet Kurt Pasha, som var hersker over Pasjalikatet Berat.
Mistenkt for å være en russisk agent, ble han tatt til fange av osmanske myndigheter og han ble henrettet for spionasje og forræderi den 24. august 1779. I 1813, klarte Ali Pasja, den muslimske albanske herskeren av osmanske Epirus, å bygge en kirke i nærheten av stedet der Kosmas ble henrettet i Kolkondas, I 1984 ble restene av kirken overført i det arkeologiske museet i Fier. Andre relikvier av helgenen er blitt beholdt i Metropolitan Cathedral i Athen.
Kosmas ble offisielt proklamert som helgen av den ortodokse kirken i Konstantinopel den 20. april 1961. Minnet om munken Kosmas av Aitolia er hedret den 24. august, som er datoen for da han ble henrettet.


== Referanser ==
Diis Bøhn

Diis Irene Bøhn (født 9. juni 1957 i Asker) er tidligere journalist, nå seniorrådgiver i LOs internasjonale avdeling.
Hun begynte som journalist i NTB i 1981 etter avsluttet eksamen (B.A. in Latin American Studies) på universitetet i Essex, Storbritannia. Etter 10 år i NTBs utenriksredaksjon, begynte Bøhn i NRK Dagsnytts utenriksredaksjon. I 2001 ble hun ansatt i LOs internasjonale avdeling. I årene 1995 til 1999 var hun heltidsleder for Norsk Journalistlag. Hun har hatt en rekke verv i norske presseorganisasjoner. I perioden 1996–1999 var hun medlem av Ytringsfrihetskommisjonen. Hun har også vært styremedlem i International Federation of Journalists (IFJ).
Nikos Galis

Nikolaos Georgalis (gresk: Νικόλαος Γεωργαλής), bedre kjent som Nikos Galis (gresk: Νίκος Γκάλης) eller Nick Galis (født 23. juli 1957 i New Jersey, USA) er en gresk-amerikansk tidligere profesjonell basketballspiller og medlem av FIBA Hall of Fame.
Han har rekorden for flest poeng som noen gang er scoret på en FIBA World Championship turneringen. Galis er ansett som en av Europas beste spillerne i de profesjonell klubbenes basketball-historie, så vel som en av tidenes største spillere i FIBA internasjonal basketball historie. Han blir også høyt aktet i Hellas, hvor han av mange blir ansett til å være den største individuelle utøveren som dette landet noensinne har produsert. Han blir regnet som en legende innen europeisk basketball og en figur som har inspirert mange millioner både ungdommer og voksne på det europeiske kontinentet for å begynne med sporten basketball.
Nikos er barn av en fattig immigrant-familie til USA fra de greske øyene Rhodos og Nisyros. Nick begynte med boksing i hans tidlige ungdomsår. Hans far George Georgalis var en meget god bokser i sine ungdomsår. Han ble overtalt til å gi opp boksing av sin mor Stella Georgalis, som skalv av skrekk hver ettermiddag at hennes sønn skulle komme tilbake med en nye skader på kroppen og i ansiktet. Som et resultat, begynte han å spille basketball i stedet og han deltok på Union Hill High School i Union City, New Jersey.


== Referanser ==


== Eksterne lenker ==
(de) Nikos Galis – Munzinger Sportsarchiv 
(en) Nikos Galis – Olympedia 
(en) Nikos Galis – FIBA 
(en) Nikos Galis – Basketball-Reference.com
Athanasios Diakos

Athanasios Diakos (gresk: Αθανάσιος Διάκος; født 1788 i Artotina i Fokis, død 1821 i Alamana i Fthiotis), var en gresk militær kommandant under den greske selvstendighetskrigen og han blir regnet som en nasjonal helt i hjemlandet sitt.


== Referanser ==
Northaunt

Northaunt er et norsk ambient band med base i Trondheim som har vært aktive siden 1996. Bandet spiller en blanding av ambient og undersjangeren dark ambient, kjennetegnet av mye naturlyder i musikken.
Northaunt startet med to medlemmer, Hærleif Langås og Ketil Søraker. Ketil Søraker forlot bandet i 2004. Etter en demo i 1998 og en promo-CD i 2000 ga de ut sin første CD i 2001 på Fluttering Dragon records i Polen.
Siden 2007 har Hærleif spilt live i Europa, Russland og USA og gitt ut flere album.


== Diskografi ==


=== Album ===
The Ominous Silence (2001)
Barren Land (2004)
In the Midst of Life, We Are in Death (2004) minicd
Horizons (2006)
The Borrowed World (2013) Split with Svartsinn
Istid I-II (2015)
Night Paths (2017) Cdr
Istid III (2018)


== Sideprosjekter ==
The Human Voice – Ga ut CD-en Exit Lines i 2007 på Eibon Records i Italia og Silent Heart i 2016.  Består av Hærleif Langås.
Non Ethos – Sideprosjekt til Hærleif Langås i tiden 1999–2005. Gitt ut Hidden Structures, Lost Places CDr i 2000 og Syk Asfalt CDr i 2007  på AFE records i Italia.
Taphephobia – Ketil Søraker har gitt ut musikk under dette navnet etter at han forlot Northaunt.


== Eksterne lenker ==
Offisielt nettsted 
(en) Northaunt på Discogs 
(en) Northaunt på MusicBrainz 
(en) Northaunt på Songkick
Dimitris Nanopoulos

Dimitris Nanopoulos (gresk: Δημήτρης Νανόπουλος; født 1948 i Athen) er en gresk fysiker. 
Han studerte fysikk ved Universitetet i Athen, og derfra ble han uteksaminert i 1971. Han fortsatte sine studier ved University of Sussex i England, hvor han 1973 ble tildelt  Ph.D. i partikkelfysikk. Han har vært stipendiat ved Center for European Nuclear Research (CERN) i Genève, Sveits og vært forsker og stipendiat ved École normale supérieure i Paris, Frankrike og ved Harvard University i Cambridge, Massachusetts i USA. 
I 1989 ble han valgt til professor ved Institutt for fysikk, ved det NASA-støttede Texas A&M University, der han siden 1992 har vært ansatt med tittelen Distinguished Professor innen fysikk, og siden 2002 har han vært innehaver av Mitchell / Heep Chair i High Energy Physics, og han har også hatt en fremragende HARC-stipendiat ved Houston Advanced Research Center i Houston, Texas. I 1997 ble han utnevnt til ett fast medlem av Akademiet i Athen, og i 2005 var han president i det greske Nasjonale råd for forskning og teknologi og han har vært den greske representanten til det europeiske laboratoriet for partikkelfysikk, CERN, og til European Space Agency (ESA).
Han har lagd flere bidrag til partikkelfysikk og kosmologi. Han har skrevet 13 bøker og han har vært med-forfatter til flere andre bøker. I 2001 var han blitt sitert med over 26 900 ganger, noe som plasserte ham som den fjerde mest siterte partikkelfysikeren gjennom tidene. Siden 1988 har han vært ett høyt respektert medlem av American Physical Society, og siden 1992 har han vært medlem av Società Italiana di Fisica. 


== Utmerkelser ==
1996: utnevnt til kommandør av Æresordenen av myndighetene i Hellas.
2006: ble tildelt Alexandros Onassis Foundations pris
2009: ble tildelt Enrico-Fermi-prisen av «Società italiana di fisica» (SIF).
Han har også to ganger vært nominert til Nobelprisen i fysikk.


== Referanser ==
Ole Dehli

Ole Dehli (født 8. mai 1851 på gården Dæli i Furnes, Vang i Hedmark, død 27. februar 1924 i Kristiania) var en norsk jurist og organisasjonsmann, kjent for å ha startet Norges Kooperative Landsforening (NKL) i 1906 og ledet det frem til 1919.Etter examen artium i 1871 ble han cand.jur. i 1875. Han virket deretter som advokatfullmektig og overrettssakfører, inntil han ble høyesterettsadvokat i 1879. Han ledet både Studentersamfundet og Arbeidersamfundet, og startet Kristiania kooperative i 1894. Dernest var han representant for partiet Venstre i bystyret i Christiania i perioden 1896-1901. Før Coop ble dannet i 1906, drev han utstrakt reklame for samvirke-filosofien. 
Dehli ledet Arbeiderkommisjonen (1918) og styret for byens Arbeiderbank, samt kooperativets sparekasse. Han var medlem av hovedstyret i Norsk Kvinnesaksforening fra 1889 til 1897.Kona Maria Dehli (1851-1926) var leder for byens kvinnesaksforening og også tilknyttet Norske Kvinners Sanitetsforening, mens sønnen Halfdan Gyth Dehli (1881-1963) fløy i ballong.


== Æresbevisninger og minnesmerker ==
I 1934 fikk et gatekryss på Bjølsen i Oslo navnet Advokat Dehlis plass. I 1946 ble det avduket en portrettbyste av Ole Dehli på denne plassen. Bysten er modellert av Asbjørg Borgfelt.Organisasjonen NKL deler ut Advokat Dehlis pris.


== Referanser ==
Karolos Koun

Karolos Koun (Kuhn) (gresk: Κάρολος Κουν; født 13. september 1908 i Bursa, død 14. februar 1987 i Athen) var en gresk teater-regissør, kjent for sine iscenesettelser av antikke greske skuespill. 
I 1942, under aksemaktenes okkupasjon av Hellas under den andre verdenskrig, grunnla han det eksperimentelle greske kunstteateret. 
I 1962 vant Kouns produksjon av Fuglene av Aristofanes førstepris på en internasjonal festival i Paris.  Han arbeidet ofte sammen med skuespilleren Melina Mercouri.
Andre dramatikere som Koun har introdusert for det gresk publikum inkluderer blant annet Jean Genet, Federico García Lorca og Eugène Ionesco. Karolos Koun døde av et hjerteinfarkt 14. februar 1987 i en alder av 78 år.


== Referanser ==


== Eksterne lenker ==
(en) Karolos Koun – kategori av bilder, video eller lyd på Commons 
(en) Karolos Koun på Internet Movie Database
OMIM

Mendelsk arv hos mennesket-prosjektet  (Mendelian Inheritance in Man, MIM) er en database som katalogiserer alle de kjente sykdommene som har en genetisk komponent, og – når det er mulig – lenker dem til relevante gener i det menneskelige genom. MIM gir referanser for videre forskning og verktøy for genomisk analyse av et katalogisert gen.


== Versjoner ==
Basen er tilgjengelig som en bok oppkalt etter prosjektet, og denne finnes nå i sin 12. utgave. Den elektroniske versjonen heter Online Mendelian Inheritance in Man  (OMIM), som kan nås gjennom Entrez databasens søk hos National Library of Medicine og er en del av NCBIs utdannings-prosjekt.


== Innsamlingsprosessen ==
Informasjonen i denne databasen ble samlet inn og behandlet under ledelse av dr. Victor A. McKusick ved Johns Hopkins University, assistert av en gruppe av vitenskapelige forfattere og redaktører. Relevante artikler er identifisert, diskutert og registrert i MIM-databasen.


== MIM-koden ==
Hver sykdom og gen er tildelt et sekssifret tall der det første sifferet klassifiserer typen arv.
Hvis det første sifferet er 1, er egenskapen ansett som autosomal dominant, hvis 2, autosomal recessiv, hvis 3, X-bundet. Koden fra den 12. utgaven av MIM er angitt i hakeparenteser med eller uten en stjerne (*). Stjerner indikerer at arvegangen er kjent, mens et tallsymbol (#) før en oppføring betyr at fenotypen kan være forårsaket av mutasjon i ett av to eller flere gener. For eksempel er Pelizaeus-Merzbacher sykdom [MIM * 169500] en veletablert, autosomal, dominant, mendelsk lidelse.


== Se også ==
Mendelsk arv


== Kilder ==
Tabell fra OMIM FAQ
McKusick, VA (1998). Mendelian Inheritance in Man; A Catalog of Human Genes and Genetic Disorders. Baltimore, Maryland: The Johns Hopkins University Press. ISBN 0-8018-5742-2. 
Hamosh, A, Scott, AF, Amberger, JS, Bocchini, CA, McKusick, VA. (2005) Online Mendelian inheritance in man (OMIM), a knowledgebase of human genes and genetic disorders.  Nucleic Acids Research 33, D514-D517


== Eksterne lenker ==
(en) Offisielt nettsted 
(en) OMIM – kategori av bilder, video eller lyd på Commons 
Online Mendelian Inheritance in Man (søk i OMIM)